Den 6. oktober forlot styrken Rochefort, evakuerte fra Île-d'Aix og kom tilbake til England noen dager senere. Mordaunt rettferdigjorde avgjørelsen sin ved å si at marinen måtte dekke en innkommende fransk flåte fra Vestindia istedenfor å sitte i ro ved Rochefort i lang tid. Mordaunt fikk kraftig kritikk av mange offiserer som hadde tatt del i operasjonen og mange mente at det fremdeles hadde vært mulig å gå i land selv etter overraskelsesmomentet var tapt. Wolfe og Howe fikk god støtte for gjerningene sine, men nederlaget i Rochefort ble sammenlignet med tapet av Menorca året før, som admiral Byng ble skutt for.